सूखे की मार झेल रहे चेन्नई में पूल में नजर आईं रजनीकांत की बेटी, हुईं ट्रोल तो हटाई Photo  
सौंदर्या रजनीकांत की फोटो बनी विवाद का कारण
चेन्नई में पानी की समस्या को लेकर ट्रोल हुईं सौंदर्या रजनीकांत
सौंदर्या रजनीकांत का फोटो सोशल मीडिया पर वायरल
तमिल सुपरस्टार रजनीकांत (Rajnikanth) की बेटी सौंदर्या रजनीकांत (Soundarya Rajinikanth) सोशल मीडिया पर काफी एक्टिव रहती हैं. हाल ही में सौंदर्या रजनीकांत ने अपने बेटे वेद के साथ सोशल मीडिया पर फोटो शेयर की थी. इस फोटो में सौंदर्या रजनीकांत और उनका बेटा पूल में खूब मस्ती करते हुए नजर आ रहे थे. इसके साथ ही वह अपने बेटे को फोटो में स्विमिंग करना भी सिखा रही थीं. लेकिन पानी की कमी झेल रहे चेन्नई की वजह से सौंदर्या रजनीकांत की यह फोटो सोशल मीडया पर विवाद का कारण बन गई. इतना ही नहीं विवाद इतना बढ़ गया कि सौंदर्या रजनीकांत को यह फोटो अपने इंस्टाग्राम से भी हटानी पड़ी. 
#SoundaryaRajinikanth Shares Amazing Pictures With Son #VedKrishna & Nephew #YatraDhanush From #TravelDiaries; 2 Years Ago From Dubai & 6 Months Ago From Mumbai! @soundaryaarajinikant @aishwaryaa_r_dhanush @dhanushkraja
A post shared by  Riaz K Ahmed (@riazkahmed.pro) on Jun 30, 2019 at 12:54am PDT
दरअसल चेन्नई में पानी की भयानक समस्या के दौरान लोगों ने सौंदर्या रजनीकांत  (Soundarya Rajinikanth) की पूल वाली फोटो देखकर उन पर तंज कसना और उन्हें ट्रोल करना शुरू कर दिया था. इसके साथ ही सोशल मीडिया यूजर्स ने सौंदर्या रजनीकांत की फोटो पर ऐसे तीखे कमेंट भी किए, जिससे उन्हें अपनी फोटो सोशल मीडिया से भी हटानी पड़ी. ट्विटर से अपनी फोटो हटाने की घोषणा करते हुए सौंदर्या रजनीकांत ने लिखा 'अच्छी भावनाओं के साथ मेरी ट्रेवल डायरीज से शेयर हुई फोटो मैंने पानी की समस्या को देखते हुए हटा दी है. यह पुरानी फोटो सिर्फ बच्चों को शारीरिक गतिविधियों के बारे में समझाने और उन्हें सिखाने के लिए ही साझा की गई थीं.' 
Removed the pictures shared in good spirit from my #TravelDiaries considering the sensitivity around the current #WaterScarcity we are facing . The throwback pics were to emphasise the importance for physical activities for children from a young age only #LetsSaveWater

बता दें कि इस समय तमिलनाडु पानी की गंभीर समस्या से गुजर रहा है. इसके लिए एक प्रेस मीट में रजनीकांत ने तमिलनाडु में पानी की गंभीर कमी के मुद्दे को संबोधित किया और कहा "अब तत्काल उपायों की जरूरत है. वहीं सौंदर्या रजनीकांत (Soundarya Rajinikanth) की बात करें तो उन्होंने इसी साल फरवरी में विशन वनंगमुडी से शादी की है. उसने पहले सौंदर्या रजनीकांत ने कारोबारी आर अश्विन से शादी की थी. सौंदर्या ने अपने करियर के दौरान 1999 से दक्षिण फिल्म उद्योग में एक ग्राफिक डिजाइनर के रूप में काम किया है. इसके साथ ही वह 'कोचादेयान' और 'वेलइला पट्टधार 2' जैसी फिल्मों का निर्देशन भी कर चुकी हैं.